Document ID: 31984R2278

*****
ΚΑΝΟΝΙΣΜΟΣ (ΕΟΚ) αριθ. 2278/84 ΤΗΣ ΕΠΙΤΡΟΠΗΣ
της 31ης Ιουλίου 1984
όσον αφορά την πώληση, σε καθορισμένη τιμή, του βουτύρου που προορίζεται για εξαγωγή, υπό μορφή «ghee», προς ορισμένους προορισμούς και την τροποποίηση του κανονισμού (ΕΟΚ) αριθ. 1687/76
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 6 παράγραφος 7,
τον κανονισμό (ΕΟΚ) αριθ. 1223/83 του Συμβουλίου της 20ής Μαΐου 1983 περί των τιμών συναλλάγματος που πρέπει να εφαρμοστούν στον γεωργικό τομέα (3), όπως τροποποιήθηκε τελευταία από τον κανονισμό (ΕΟΚ) αριθ. 855/84 (4), και ιδίως το άρθρο 4,
ότι ο κανονισμός (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρέμβασης στην αγορά το βουτύρου και της κρέμας γάλακτος (5), όπως τροποποιήθηκε τελευταία από τον κανονισμό (ΕΟΚ) αριθ. 3521/83 (6), ορίζει στο άρθρο 6 ότι είναι δυνατόν να θεσπιστούν ειδικές διατάξεις κατά τη θέση σε πώληση προς εξαγωγή, ώστε να ληφθούν υπόψη οι απαιτήσεις που αφορούν τις πωλήσεις αυτές και να υπάρχει εγγύηση ότι το προϊόν δεν θα μεταστραφεί από τον προορισμό του·
ότι οι ποσότητες βουτύρου που υπάρχουν σήμερα στο δημόσιο απόθεμα και η πιθανή αύξηση των ποσοτήτων αυτών στο μέλλον είναι τέτοιες, ώστε να επιτρέπουν στις κοινοτικές βιομηχανίες μεταποίησης να ανταποκρίνονται κατά τα μέγιστα στις δυνατότητες διάθεσης που υφίστανται στην παγκόσμια αγορά βουτύρου, σε όλες τις μορφές παρουσίασής του· ότι, σε ορισμένες τρίτες χώρες υφίσταται ζήτηση για «καθαρό βούτυρο ghee», προϊόν ανταγωνιστικό του «υποκατάστατου ghee» με βάση λιπαρές φυτικές ουσίες· ότι, αν η τιμή του «καθαρού βουτύρου ghee» καθίστατο περισσότερο ανταγωνιστική, θα ήταν δυνατό να εξαχθούν συμπληρωματικές ποσότητες βουτύρου υπό τη μορφη αυτή, χωρίς να επηρεαστεί το επίπεδο της τιμής του βουτύρου ή του κανονικού άνυδρου βουτύρου·
ότι είναι ενδεδειγμένο να διατίθεται το βούτυρο του δημόσιου αποθέματος στις βιομηχανικές μεταποιήσεις σαν πρώτη ύλη σε μειωμένο επίπεδο τιμής· ότι πρέπει να προβλεφθούν ορισμένα μέτρα για να αποφευχθεί μέρος του βουτύρου που έχει πωληθεί βάσει του παρόντος κανονισμού να τίθεται σε ελεύθερη κυκλοφορία στην Κοινότητα εφενός, και αφετέρου του βούτυρο αυτό, αφού μεταποιηθεί σε «ghee» να χρησιμοποιείται σαν άνυδρο βούτυρο·
ότι οι βιομηχανίες είναι δυνατόν να αγοράζουν το συμπυκνωμένο βούτυρο σε όλη την Κοινότητα· ότι πρέπει, ως εκ τούτου, να προσαρμοστούν τα νομισματικά εξισωτικά ποσά ανάλογα με το επίπεδο των τιμών πώλησης του βουτύρου παρέμβασης·
ότι, για να διασφαλιστεί ότι το βούτυρο δεν μεταστρέφεται από τον προορισμό του, πρέπει να υφίσταται καθεστώς ελέγχου αμέσως μετά την έξοδο του βουτύρου από το απόθεμα και μέχρι την άφιξή του στον προορισμό του στη σχετική τρίτη χώρα· ότι για λόγους ευκρίνειας, υπενθυμίζεται ότι εξακολουθούν να εφαρμόζονται οι διατάξεις ελέγχου που προβλέπονται στον κανονισμό (ΕΟΚ) αριθ. 1687/76 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 2268/84 (8)·
ότι, εκτός τούτων, είναι απαραίτητο να προβλεφθούν συμπληρωματικές διατάξεις, λαμβανομένου υπόψη του ειδικού χαρακτήρα της επιχείρησης·
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρος της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Υπό τους όρους που αναφέρονται κατωτέρω πραγματοποιείται η πώληση σε καθορισμένη τιμή του βουτύρου που έχει αγοραστεί σύμφωνα με το άρθρο 6 παράγραφος 1 του κανονισμού (ΕΟΚ) αριθ. 804/68, που εισήλθε στο απόθεμα πριν από την 1η Απριλίου 1983 και προορίζεται προς εξαγωγή με τη μορφή «καθαρού βουτύρου ghee» , το οποίο καλείται στο εξής «ghee», προς έναν από τους προορισμούς του παραρτήματος Ι.
Άρθρο 2
1. Το βούτυρο πωλείται:
α) σε ποσότητες ίσες ή ανώτερες των 100 τόνων,
β) στη θύρα αποθήκης σε τιμή ίση με την τιμή αγοράς που ορίζει ο οργανισμός παρέμβασης τη στιγμή σύναψης της σύμβασης πώλησης, μειωμένη κατά 40 ECU ανά 100 χιλιόγραμμα.
2. Οι αιτήσεις αγοράς που λαμβάνει ο οργανισμός παρέμβασης την ίδια ημέρα θεωρούνται υποβληθείσες ταυτόχρονα. Στην περίπτωση κατά την οποία το γεγονός ότι λαμβάνονται υπόψη οδηγεί σε υπέρβαση της διαθέσιμης ποσότητας στην αποθήκη, ο οργανισμός παρέμβασης, εφόσον δεν υπάρξει φιλική διευθέτηση με τους σχετικούς ενδιαφερόμενους, παραδίδει τη διαθέσιμη ποσότητα με κλήρο.
Άρθρο 3
1. Στην αγορά του βουτύρου συμμετέχουν μόνο οι επιχειρήσεις μεταποίησης που καταχωρούνται για το σκοπό αυτό, από το κράτος μέλος στο έδαφος του οποίου πραγματοποιείται η μεταποίηση και τα οποία υποχρεώνονται γραπτά να τηρήσουν τους όρους του παρόντος κανονισμού.
2. Οι συμβάσεις αγοράς προσδιορίζουν το κράτος μέλος στο έδαφος του οποίου θα πραγματοποιηθεί η μεταποίηση σε «ghee».
Άρθρο 4
1. Ο οργανισμός παρέμβασης διατηρεί ενημερωμένο και στη διάθεση των ενδιαφερομένων, κατόπιν αιτήσεώς τους, τον κατάλογο των ψυκτικών αποθηκών στις οποίες είναι αποθεματοποιημένο το βούτυρο που έχει τεθεί σε πώληση και οι διαθέσιμες ποσότητες.
2. Ο οργανισμός παρέμβασης λαμβάνει τις απαραίτηες διατάξεις για να δύνανται οι ενδιαφερόμενοι να εξετάζουν, με έξοδά τους, πριν από τη σύναψη της σύμβασης πώλησης, δείγματα που έχουν ληφθεί από το βούτυρο που έχει τεθεί προς πώληση.
3. Ο αγοραστής παραιτείται από οποιανδήποτε ένσταση που αφορά την ποιότητα και τα χαρακτηριστικά του βουτύρου που έχει πωληθεί.
Άρθρο 5
1. Ο οργανισμός παρέμβασης πωλεί το βούτυρο μόνον εφόσον, το αργότερο κατά τις συμβάσεις πώλησης, έχει καταβληθεί προκαταβολή 5 ECU ανά 100 χιλιόγραμμα, για τη συνολική ποσότητα που αποτελεί το αντικείμενο της σύμβασης.
2. Η ανάληψη κάθε ποσότητας που προτίθεται να αποσύρει ο αγοραστής υπόκειται:
α) στην καταβολή του υπόλοιπου της τιμής αγοράς,
β) στη σύσταση ασφάλειας μεταποίησης και εξαγωγής, 45 ECU ανά 100 χιλιόγραμμα.
Άρθρο 6
1. Ο αγοραστής, εντός προθεσμίας 45 ημερών από την ημέρα σύναψης της σύμβασης πώλησης, αναλαμβάνει το βούτυρο. Η ανάληψη αυτή είναι δυνατόν να κατανεμηθεί σε τμηματικές ποσότητες, καμία από τις οποίες δεν επιτρέπεται να είναι κατώτερη από 20 τόνους.
2. Εκτός από περίπτωση ανωτέρας βίας, εφόσον ο αγοραστής δεν έχει αναλάβει το βούτυρο εντός της ορισθείσας προθεσμίας, η σύμβαση πώλησης λύεται για τις μη αναληφθείσες ποσότητες και η καταβληθείσα προκαταβολή καταπίπτει για τις εν λόγω ποσότητες.
Άρθρο 7
Το βούτυρο παραδίδεται σε συσκευασίες που φέρουν μία ή περισσότερες από τις κατωτέρω ενδείξεις ύψους, σε εκατοστά, τουλάχιστον:
- «Βούτυρο προς μεταποίηση σε "καθαρό βούτυρο ghee" (κανονισμός (ΕΟΚ) αριθ. 2278/84)»,
- «Smoer til fremstilling af "pure butter ghee" [forordning (EOEF) nr. 2278/84)»,
- «Zur Verarbeitung in "pure butter ghee" bestimmte Butter [Verordnung (EWG) Nr. 2278/84)»,
- «Butter for processing into "pure butter ghee" [Regulation (EEC) No 2278/84)»,
- «Beurre destine a la transformation en "pure butter ghee" [reglement (CEE) no 2278/84)»,
- «Burro destinato alla trasformazione in "pure butter ghee" [regolamento (CEE) n. 2278/84)»,
- «Boter voor verwerking tot "pure butter ghee" [Verordening (EEG) nr. 2278/84)».
Άρθρο 8
Το βούτυρο μεταποιείται στις επιχειρήσεις που αναφέρονται στο άρθρο 3 σε συμπυκνωμένο βούτυρο, που περιέχει τουλάχιστον 99,5 % βουτυρικές λιπαρές ουσίες και στο οποίο έχουν ενσωματωθεί, όπως προβλέπεται στο παράρτημα ΙΙ, τα προϊόντα που αναφέρονται σε αυτό.
Άρθρο 9
Το τελικό ποσό συσκευάζεται σε μεταλλική συσκευασία ερμητικά κλεισμένη, καθαρού περιεχομένου 2,5 χιλιογράμμων, κατ' ανώτατο όριο, στην οποία έχει τυπωθεί με χαρακτήρες ύψους τουλάχιστον πέντε χιλιοστομέτρων η ένδειξη «καθαρό βούτυρο ghee».
Άρθρο 10
Οι διαδικασίες εξαγωγής ολοκληρώνονται στο κράτος μέλος στο οποίο έχει γίνει η μεταποίηση, εντός προθεσμίας τεσσάρων μηνών από την ημερομηνία-όριο για την ανάληψη του βουτύρου που προβλέπεται στο άρθρο 6 παράγραφος 1.
Άρθρο 11
Στο παράρτημα τμήμα ΙΙ «Προϊόντα που έχουν διαφορετική χρησιμοποίηση και/ή προορισμό από εκείνους που αναφέρονται υπό Ι » του κανονισμού (ΕΟΚ) αριθ. 1687/76, προστίθενται το ακόλουθο σημείο 24 καθώς και η συναφής υποσημείωση:
«24. Κανονισμός (ΕΟΚ) αριθ. 2278/84 της Επιτροπής της 31ης Ιουλίου 1984 όσον αφορά τη πώληση, σε καθορισμένη τιμή, του βουτύρου που προορίζεται για εξαγωγή, υπό μορφή «ghee», προς ορισμένους προορισμούς (24): α) κατά την εξαγωγή βουτύρου προς μεταποίηση:
- τετραγωνίδιο 104:
προοριζόμενο για μεταποίηση και για μετέπειτα εξαγωγή του βουτύρου (κανονισμός (ΕΟΚ) αριθ. 2278/84),
- τετραγωνίδιο 106:
ημερομηνία-όριο για την ανάληψη του βουτύρου·
β) κατά την εξαγωγή του βουτύρου "ghee":
- τετραγωνίδιο 104:
προοριζόμενο για εξαγωγή (κανονισμός (ΕΟΚ) αριθ. 2278/84,
- τετραγωνίδιο 106:
- ημερομηνία-όριο για την ανάληψη του βουτύρου,
- το βάρος του βουτύρου που χρησιμοποιείται για την παρασκευή της ποσότητας του βουτύρου "ghee" αναφέρεται στο τετραγωνίδιο 103.
(24) ΕΕ αριθ. L 209 της 4. 8. 1984, σ. 8.»
Άρθρο 12
Εκτός από περίπτωση ανωτέρας βίας, η ασφάλεια που αναφέρεται στο άρθρο 5 παράγραφος 2 στοχείο β) αποδεσμεύεται αναλογικά με τις ποσότητες για τις οποίες η απόδειξη που αναφέρεται στο άρθρο 13 παράγραφος 4 του κανονισμού (ΕΟΚ) αριθ. 1687/76, δεν έχει προσκομιστεί εντός του ορίου των δώδεκα μηνών, που υπολογίζονται από την ημερομηνία αποδοχής της δήλωσης εξαγωγής.
Άρθρο 13
Τα νομισματικά εξισωτικά ποσά που εφαρμόζονται για το βούτυρο που έχει πωληθεί και μεταποιηθεί βάσει του παρόντος κανονισμού είναι ίσα με τα νομισματικά εξισωτικά ποσά που καθορίζονται δυνάμει του κανονισμού (ΕΟΚ) αριθ. 974/71, πολλαπλασιασμένα με τον συντελεστή που αναφέρεται στο παράρτημα Ι μέρος 5 του κανονισμού που καθόριζει τα νομισματικά εξισωτικά ποσά.
Άρθρο 14
Ο συντελεστής μετατροπής που εφαρμόζεται στο πλαίσιο του παρόντος κανονισμού είναι ο αντιπροσωπευτικός συντελεστής που ισχύει την ημέρα της σύναψης της σύμβασης πώλησης.
Άρθρο 15
Τα κράτη μέλη ανακοινώνουν στην Επιτροπή, την 10η κάθε μηνός το αργότερο, τις ποσότητες βουτύρου, οι οποίες κατά τον προηγούμενο μήνα:
- αποτέλεσαν το αντικείμενο σύμβασης πώλησης, δυνάμει του παρόντος κανονισμού,
- εξήχθησαν από το απόθεμα.
Άρθρο 16
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 3 Σεπτεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Ιουλίου 1984.

Labels: 3
1